**ИЗВЕШТАЈ О РАДУ РЕПУБЛИЧКЕ урбанистичке ИНСПЕКЦИЈЕ**

**ЗА 2023. ГОДИНУ**

Надлежност републичке урбанистичке инспекције огледа се кроз надзор над спровођењем закона и других прописа увидом у важеће опште и појединачне акте, евиденцију и другу документацију. Републичка урбанистичка инспекцијa врши инспекцијски надзор и надзор над радом поверених послова, у складу са правима и дужностима из члана 172.,173. и овлашћењима из члана 174. **Законом о планирању и изградњи** (“Службени гласник РС”,број72/09,81/09-исправка,64/10-одлука УС, 24/11, 121/12, 42/13-одлука УС,50/13,98/13-одлука УС,132/14, 145/14,83/2018,31/19, 37/19, 52/21 и 62/23).

Рад републичке урбанистичке инспекције је прилагођен и у потпуности усклађен са одредбама **Закона о инспекцијском надзору**  (“Службени гласник РС”,број 36/15,44/18 и 95/18,). Инспекцијски надзор се врши у складу са планом, проценом ризика и на основу налога за инспекцијски надзор. Саветодавне посете се спроводе у циљу обезбеђења законитости поступања надзираног субјекта.

Настављено је електронско вођење евиденције о инспекцијском надзору, кроз систем е-инспектор.

У складу са чланом 44. тачка 1.-17. Закона о инспекцијском надзору (“Службени гласник РС”,број 36/15,44/18 и 95/18) којим су дефенисани елементи извештаја о делотворности инспекцијског надзора за 2021. годину, период од 1.1.2022. до 31.12.2022. године, републички урбанистички инспектори, у складу са наведеним тачкама од 1 до 17, из члана 44, дају следеће податке и информације са објашњењима о свом деловању

1. **Број спречених или битно умањених вероватних настанка штетних последица по законима заштићена добра, права и интересе (превентивно деловање инспекције)**

У назначеном периоду, урбанистички инспектори су вршили инспекцијске надзоре над планском документацијом, документима за спровођење, урбанистичким пројектима, пројектима парцелације и препарцелације, локацијским условима, променама стања у простору, као и надзор над повереним пословима.

Све напред наведено је инспекцијски надзор ради умањења вероватних настанка штетних последица, и непожељних промена у простору.

1. **Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези надзираним субјектима, укључујући издавања аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и другим прописима заштићена добра, права и интересе, са подацима о броју и облицима ових активности у кругу лица обухваћених тим активностима (превентивно деловање инспекције).**

На захтев надзираних субјеката, као и по службеној дужности, инспектори су вршили службене саветодавне посете и пружали стручну помоћ у поступку доношења и спровођења планских докумената, издавања локацијских услова, потврђивања урбанистичких пројеката, у вршењу поверених послова у области инспекцијског надзора и давања стручних објашњења за предузимање превентивних мера.

Сачињени су и дописи са преопорукама, којима се указује на могуће радње које надзирани субјекти треба да спроведу у циљу повећања бесзбедности и законитости у поступању.Указано је на обавезу праћења и усклађивања планских докумената, разраду планских докумената, израду нижих планских докумената и слично.

У свакодневном раду, усмено, писано (најчешће питања упућена меилом) ова инспекција је обавештавала субјекте инспекцијског надзора у вези са обавезама из прописа, указивала на могуће забрањене, односно штетне последице његовог понашања, опомињала субјекте инспекцијског надзора на потребу отклањања узрока незаконитости које могу настати у будућности, као и на обавезу да непосредно и активно учествује у вршењу инспекцијског надзора када је то неопходно . Такође су обавештаване и заинтересоване странке, о правима и обавезама као и ограничењима (злоупотреба права на притуживање).

1. **Ниво усклађености пословања и поступања надзираних субјеката са законом и другим прописом, који се мери помоћу контролних листи**

Све радње инспектора урбанистичке инспекције усклађене су са важећим законима. Редовни инспекцијски надзори се изводе на основу контролних листи донешених од стране инспекције и исте се преиспитују у законом прописаном интервалу. Ативности надзираних субјеката су путем инспекцијских мера и саветоданих посета, усклађивани са законским одредбама, Законом о планирању и изградњи, и Законом о инспекцијском надзору, у циљу смањења и контролисања степена ризика.

1. **Броју откривених и отклоњених или битно умањених насталих штетних последица по закону заштићена добра, права и интересе (корективно деловање инспекције);**

Редовним и ванредним инспекцијским надзорима, саветодавним посетама, праћењем стања инспектори су извршили 696 инспекцијских надзора, 84 службених саветодавних посета. Инспектори су сачинили  176 записника, написано је 18 приговора, 3 решења, 81 службена белешка израдили 543 информације за конверзију. Из контролних листа евидентирани су уочени недостаци и указивано је на обавезу праћења и усклађивања планских докумената, разраду планских докумената, израду нижих планских докумената и слично,

1. **Броју утврђеним нерегистрованих субјеката и мерама спроведеним према њима**

Није било нерегистрованих субјеката.

1. **Мерама предузетим ради уједначавања праксе инспекцијског надзора и њиховом дејству**

Уједначена пракса инспекцијског надзора на територији Републике Србије и њиховом дејству обављани су по усвојеним плановима рада, редовним издавање налога од стране начелника, редовним састанцима и присуству представника. У области надзора над донетом и важећом планском документацијом, издатим локацијском условима и потврђеним урбанистичким пројектима и пројектима парцелације и препарцелације, као и променама стања у простору. Надзори се изводе према приоритетима, процени степена ризика као и предвиђеним акцијама.

1. **Остварењу плана и ваљаности планирања инспекцијског надзора, нарочито у односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и броју допунских налога за инспекцијски надзор**

Редовни инспекцијски надзори у 2023. години су извршени у великој мери по усвојеном плану, а ванредни инспекцијки надзори, на основу представки грађана и заинтересованих лица.

1. **Нивоу координације инспекцијског надзора са инспекцијским надзором кога врше друге инспекције**

Инспекцијски надзор урбанистичких инспектора је координисан са инспекцијом за државне путеве, комуналном инспекцијом и осталим инспекцијама у оквиру сектора.

1. **Материјалним, техничким и кадровским ресурсима које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера**

Одељење урбанистичке инспекције има осам извршиоца, са седиштима у Београду, Нишу, Зајечару и Ужицу, од чега је од септембра месеца календарске године радно место Руководиоца Групе Београд упражњено. Сви инспектори су користили службене рачунаре, телефоне и аутомобиле. У Одељењу, инспекторима су на располагању 5 службених аутомобила. У 2023. години инспектори су користили лаптоп рачунаре, са бежичним интернетом, што знатно олакшава рад. Обезбеђени су мобилни телефони, приступ интернету (мобилни модеми), електронски потпис и електронски налози, извештаји, решења и др. Обезбеђено је да инспектор где год да се налази може добити налог у реалном времену.

1. **Придржавању рокова прописаних за поступање инспекције**

Придржавање рокова прописаних за поступање инспекције је у складу са Законом о инспекцијском надзору, налогом за инспекцијски надзор, планом инспекцијског надзора и степеном ризика који је одређен контролним листама.

1. **Законитости управних аката донетих у инспекцијском надзору (број другостепених поступака, њихов исход, број покренутих управних спорова и њихоов исход)**

У 2023. години поднете су три жалбе на решења урбанистичког инспектора и све три су одбијене од стране другостепеног  органа

1. **Поступање у решавању притужби на рад инспекције, са исходом тог поступања, уз посебно истицање броја поднетих притужби и области рада на које су се односиле**

У току 2023. године на поступање инспектора, није било притужби.

1. **Обукама и другим облицима стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања**

Инспектори су похађали више курсева из области примене Закона о инспекцијском надзору, коришћења е-инспектора, е-еписарнице.

1. **Иницијатива за измене и допуне закона и других прописа**

Инспектори су радили на предлозима о изменама и допунама Закона о планирању и изградњи, које су у великој мери инкорпориране у законски предлог

1. **Мерама и проверама предузетим у циљу потпуности и ажурности података у информационом систему**

Инспектори су у току редовног рада радили измене и ажурирање података локалних самоуправа везане за број представки контроле поверених послова, донета планска документа, издате локацијске услове и потврђене урбанистичке пројекте.

1. **Стању у области извршавања поверених послова инспекцијског надзора**

Инспекцијски надзор над спровођењем одредаба Закона о планирању и изградњи и прописа донетих на основу овог закона врши јединица локалне самоуправе, преко градских, односно покрајнских инспектора.

1. **Исходима поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела инспекција**

Није било поступања .

Урбанистички инспектори ће у 2024. години вршити надзор над извршењем одредница Закона о планирању и изградњи, као и других прописа и опшрих аката који се односе на обављање послова урбанизма и грађевинарства.

Рад инспектора биће организован према приоритету у раду:

* на предметима по хитном поступку, где су угрожени животи људи, материјална добра. Посебно најважнији аспект рада инспектора представљаће одређивање и предузимање инспекцијских мера на отклањању опасности које могу да изазову недостаци који угрожавају здравље људи и материјална добра;
* на предметима који су условљени роковима и обавезним радом на терену дефинисанм Законом о инспекцијском надзору;
* на предметима који не захтевају теренски рад, а за чије решавање су прописани рокови, у складу са Законом о инспекцијском раду
* У будућем периоду планиране су  значајне активности урбанистичке инспекције у делу сарадње и учешћа на домаћим и иностраним скуповима. Урбанисти, пројектанти и остали заинтересоваи биће упознати са одредницама измена Закона, новим правима, дужностима и овлашћењима урбанистичке инпекције, кроз презентацију и активно учешће на организвоаним стручним скуповима.

|  |  |
| --- | --- |
| **ЦИЉЕВИ** | **РЕАЛИЗАЦИЈА** |
| Повећати укупан број инспекцијских надзора до краја 2023. године за 10% у оквиру редовних инспекцијских надзора у области урбанизма | РеализованоПовећан број инспекцијских надзора у области урбанизма у односу на претходну годину  |
| Повећати број службених саветодавних посета до краја 2023.године | РеализованоПовећан број саветодавних посета у односу на претходну годину |
| Појачати сарадњу са инспекцијама у оквиру Сектора, као и сарадњу са другим Секторима у Министарству  | РеализованоПојачана сарадња са другим инспекцијама |
| Израда оперативних, месечних и годишњих планова као и друге врсте извештаја | РеализованоУрађени оперативни месечни планови, годишњи план за наредну годину и периодични и други извештаји у прописаним роковима |
| Унапређење компетенције инспектора у области инспекцијског надзора од најмање 1 обуке на НАЈУ, по инспектору до краја 2023. године | Инспектори су у оквиру НАЈУ похађали и завршили обуке |

 Извештај сачинио

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Зоран Ђелов дипл.инж.арх*.*